b'\n_START_ARTICLE_\nSelvmord i Gr\xc3\xb8nland\n_START_PARAGRAPH_\nSelvmord er et betydeligt nationalt samfundsproblem i Gr\xc3\xb8nland. If\xc3\xb8lge redeg\xc3\xb8relser fra regeringen har hver femte fors\xc3\xb8gt selvmord p\xc3\xa5 et eller andet tidspunkt. Der er blevet igangsat flere kampagner med m\xc3\xa5let at formindske selvmordsraten. Et middel er vejsideplakater.\n_START_SECTION_\nHistorie\n_START_PARAGRAPH_\nAntallet af selvmord i Gr\xc3\xb8nland steg kraftigt i slutningen af 1970\'erne, og det steg fortsat indtil 1986. I 1986 var selvmord den hyppigste d\xc3\xb8ds\xc3\xa5rsag i flere byer som f.eks. Sarfannguit. Selvmordsraten var i 1970 historisk lav, men i 1990-1994 var den med 107 per 100.000 indbyggere en af de h\xc3\xb8jeste p\xc3\xa5 verdensplan. Redeg\xc3\xb8relser fra regeringen viser at der beg\xc3\xa5s et selvmord per uge.\n_START_SECTION_\nHyppighed og udslag\n_START_PARAGRAPH_\nDer foregik mellem 1968 og 2002 1.351 selvmord if\xc3\xb8lge en rapport det akademiske tidsskift BMC Psychiatry udgav i 2009. Der var et kraftigt udsving mellem antal selvmord i de forskellige \xc3\xa5rstider, karakteriseret ved maksimum i juni og minimum i vinteren. Der var ogs\xc3\xa5 regionale afvigelser: antallet af selvmord i Vestgr\xc3\xb8nland var v\xc3\xa6sentlig h\xc3\xb8jere end i syd._NEWLINE_Selvmordsraten er h\xc3\xb8jere for m\xc3\xa6nd end kvinder. Unge m\xc3\xa6nd mellem 15 og 24 begik de fleste selvmord. I mods\xc3\xa6tning til andre vestlige lande falder selvmordsraten ift. stigende alder.\n_START_SECTION_\n\xc3\x85rsager\n_START_PARAGRAPH_\n\xc3\x85rsager som alkoholisme, depression, fattigdom, samlivsproblemer, dysfunktionelle barndomshjem er blevet udpeget. Selvmordsraten er h\xc3\xb8j om sommeren if\xc3\xb8lge Science Daily (2009). Videnskabsfolk mist\xc3\xa6nker s\xc3\xb8vnl\xc3\xb8shed for\xc3\xa5rsaget af lyse n\xc3\xa6tter._NEWLINE_Forskellen mellem Inuit-kulturen og den vestlige kultur mist\xc3\xa6nkes at have for\xc3\xa5rsaget et kultursammenst\xc3\xb8d, som kan have bidraget til den h\xc3\xb8je selvmordsrate.\n_START_SECTION_\nHyppige selvmordsmetoder\n_START_PARAGRAPH_\n95% af alle selvmord anvendte voldelige metoder. De hyppigst anvendte metoder var h\xc3\xa6ngning (46%) og skydev\xc3\xa5ben (37%). Andre metoder, s\xc3\xa5som spring, skarpe genstande, drukning og overdosis blev ogs\xc3\xa5 brugt, men ikke s\xc3\xa5 ofte.\n_START_SECTION_\nForebyggelse\n_START_PARAGRAPH_\nGr\xc3\xb8nlands regering har flere initiativer for at bek\xc3\xa6mpe selvmord, men ogs\xc3\xa5 andre institutioner er indblandet. Det er mulig at f\xc3\xa5 vejledning hvis man overvejer selvmord. Der er vejsideplakater med opl\xc3\xb8ftende tekst som f.eks. "Det er gratis at ringe. Ingen er alene. V\xc3\xa6r ikke alene med dine m\xc3\xb8rke tanker. Ring." Selvmordskonsulenter er ansat til at vise film med selvmordsfors\xc3\xb8g, som tager modet fra den, som overvejer selvmord.'